Завяршыўся першы год работы педагагічных класаў, якія былі адкрыты ў 111 школах рэспублікі. Падвесці папярэднія вынікі іх дзейнасці, акрэсліць праблемы, з якімі сутыкнуліся кіраўнікі ўстаноў адукацыі, педагогі і навучэнцы, у сценах вядучай педагагічнай ВНУ краіны — БДПУ імя Максіма Танка — на І Рэспубліканскай канферэнцыі “Педагагічныя класы: вопыт, праблемы, перспектывы” сабраліся вучоныя, педагогі-практыкі, школьнікі. У канферэнцыі прынялі ўдзел Старшыня Пастаяннай камісіі Палаты прадстаўнікоў Нацыянальнага сходу Рэспублікі Беларусь па адукацыі, культуры і навуцы Аляксандр Іванавіч Сягоднік, намеснік міністра адукацыі Раіса Станіславаўна Сідарэнка.